Downloaded from YTS.BZ
Official YIFY movies site: YTS.BZ
Άμεση Δράση. Ποιο είναι το πρόβλημα;
Κάποιος ήρθε από πίσω, με κόλλησε στον τοίχο,
με έπιασε από τον λαιμό
και μου είπε ότι την έχω βάψει.
Πήγα να φύγω, αλλά με άρπαξε.
Με ακινητοποίησε και μ' έπιασε από τον σβέρκο.
Η πρώην του άντρα μου απειλεί να με βιάσει και να σκοτώσει το παιδί μου.
ΝΕΟ ΜΗΝΥΜΑ
ΜΟΥ ΕΚΛΕΨΕΣ ΤΗ ΖΩΗ
ΘΑ ΤΟ ΠΛΗΡΩΣΕΙΣ.
…παράξενη και βίαιη υπόθεση παρενόχλησης.
Μια γυναίκα ανάρτησε αγγελία στο διαδίκτυο
για να τρομοκρατήσει άλλη γυναίκα.
ΑΠΟΣΤΟΛΗ
Μου έστειλε άλλο ένα μέιλ.
ΝΕΟ ΜΗΝΥΜΑ
ΠΡΟΣΕΧΕ ΤΑ ΝΩΤΑ ΣΟΥ
Εμφανίστηκε στη δουλειά.
Ξέρει ποια είμαι.
ΘΑ ΠΕΘΑΝΕΙΣ
Πώς θα σταματήσουμε αυτήν τη γυναίκα;
Τι θα κάνουμε;
ΔΕΝ ΠΡΟΚΕΙΤΑΙ ΝΑ ΜΟΥ ΞΕΦΥΓΕΙΣ ΠΟΤΕ.
ΝΕΟ ΜΗΝΥΜΑ
ΜΙΑ ΤΟΞΙΚΗ ΕΡΩΤΙΚΗ ΙΣΤΟΡΙΑ
ΑΝΑΧΑΪΜ ΛΙΓΟ ΕΞΩ ΑΠΟ ΤΟ ΛΟΣ ΑΝΤΖΕΛΕΣ
Δύο πράγματα εύχομαι.
Πρώτον, να μην είχε συμβεί τίποτα απ' όλα αυτά.
Και δεύτερον,
εύχομαι όλοι να πουν την αλήθεια
για τα γεγονότα αυτής της ιστορίας.
Το 2016, ο Ίαν κι εγώ ήμασταν φίλοι σχεδόν 20 χρόνια.
Δουλεύαμε μαζί στην Ντίσνεϊλαντ.
Η μαμά του είχε μετακομίσει σε άλλη πολιτεία,
και έγινα ο άνθρωπός του.
Θυμάμαι ότι γελούσα
και περνούσα τέλεια όταν ήμουν μαζί του.
Τέτοιος άνθρωπος ήταν.
Όταν του δόθηκε η ευκαιρία να ενταχθεί στην Ομοσπονδιακή Δικαστική Αστυνομία,
ο Ίαν ενθουσιάστηκε.
Η Ομοσπονδιακή Δικαστική Αστυνομία υπάγεται στο Υπουργείο Δικαιοσύνης.
Μετέφερε κρατουμένους μεταξύ φυλακών
και ήταν υπεύθυνος για την προστασία ομοσπονδιακών δικαστών.
Ήταν υπεύθυνη θέση.
Ο Ίαν ήταν από αυτούς που τους εμπιστεύεσαι τη ζωή σου.
Οι περισσότεροι αναρωτιούνται
για τη σχέση μου με τον Ίαν,
αλλά ήμασταν μόνο φίλοι
και δεν είχαμε ερωτική σχέση.
Όταν, λοιπόν, γνώρισε την Άντζελα,
χάρηκα όσο τίποτα άλλο.
Ο Ίαν πάντα ήθελε να παντρευτεί και να κάνει παιδιά.
Και ήταν ενθουσιασμένος που η Άντζελα ήθελε κι αυτή το ίδιο.
Γνωριστήκαμε σε ένα Starbucks.
ΦΩΝΗ ΤΟΥ ΙΑΝ ΝΤΙΑΖ
Τα βρήκαμε αμέσως.
Κι έτσι ήρθε να μείνει στο διαμέρισμά μου.
Ντάφνι, θέλεις να κοιτάξεις την κάμερα;
Θα την κοιτάξεις;
Το χαμόγελό της ήταν ακαταμάχητο.
Ήταν αξιαγάπητη.
Μέσα σε δυο-τρεις βδομάδες,
της έκανα πρόταση γάμου.
Ήταν ό,τι ακριβώς έψαχνα σε μια γυναίκα.
Μέσα σε λίγους μόλις μήνες
ο Ίαν και η Άντζελα συζούσαν,
είχαν παντρευτεί και περίμεναν δίδυμα.
Ο Ίαν ήταν ενθουσιασμένος, γιατί πάντα ήθελε να γίνει μπαμπάς.
ΜΑΪΟΣ 2016
Είχαμε καθίσει για φαγητό
και ο Ίαν μού είπε ότι η Άντζελα δεχόταν παράξενα μέιλ…
ΝΕΟ ΜΗΝΥΜΑ
…από κάποια που υπέγραφε ως "ΛίλιθΑλήθεια".
ΔΙΑΒΟΛΙΚΗ, ΑΝΙΕΡΗ ΓΥΝΑΙΚΑ
Είχαν έντονο βιβλικό τόνο.
ΟΦΙΣ - ΣΑΤΑΝΑΣ - ΑΜΑΡΤΩΛΗ
Ήταν εξαιρετικά απειλητικά.
ΕΣΥ ΕΙΣΑΙ Η ΕΥΑ ΤΟΥ
ΠΡΕΠΕΙ ΝΑ ΕΚΔΙΩΧΘΕΙΣ
ΠΡΟΣ: ΑΝΤΖΕΛΑ ΚΟΝΕΛ
ΔΕΝ ΕΙΣΑΚΟΥΣΕΣ ΤΙΣ ΠΡΟΕΙΔΟΠΟΙΗΣΕΙΣ ΜΟΥ
ΠΡΟΣΕΧΕ ΤΑ ΝΩΤΑ ΣΟΥ
Η ΑΛΗΘΕΙΑ
Η ΛΙΛΙΘ ΤΟΥ
Δεν ξέραμε ποια ήταν η Λίλιθ.
Το ψάξαμε στο ίντερνετ.
ΛΙΛΙΘ
Ο θρύλος λέει πως ο Αδάμ είχε μια σύζυγο πριν την Εύα, τη Λίλιθ.
Εξορίστηκε από τον Κήπο της Εδέμ, επειδή αρνήθηκε να υποταχθεί στον Αδάμ.
Ήταν μια διαβολική και ανίερη γυναίκα
που διέπραξε μοιχεία με τον Σατανά και γέννησε δαιμονικά πλάσματα.
Η Λίλιθ μεταμορφώθηκε σε δαιμονικό πλάσμα
και ζητούσε εκδίκηση απαγάγοντας και σκοτώνοντας
νεογέννητα παιδιά μες τη νύχτα.
Ο Ίαν είχε τρομοκρατηθεί.
Τρόμαξα αφάνταστα. Δεν είχα ιδέα από πού προέκυψε αυτό.
Η Άντζελα είχε αναστατωθεί.
Λίγο καιρό αργότερα, η Άντζελα είπε
ότι κάποιος παραμόνευε έξω από το διαμέρισμα.
Δεν μπορούσε να δει ποιος,
αλλά ένιωσε έντονη ανησυχία.
ΝΕΟ ΜΗΝΥΜΑ
ΓΕΙΑ ΣΟΥ ΑΝΤΖΕΛΑ
ΑΣ ΠΑΙΞΟΥΜΕ ΕΝΑ ΠΑΙΧΝΙΔΙ!
ΝΕΟ ΜΗΝΥΜΑ
ΣΕ ΒΛΕΠΩ ΠΟΥ ΠΕΡΠΑΤΑΣ.
ΓΙΑ ΝΑ ΔΟΥΜΕ ΠΩΣ ΘΑ ΓΥΡΙΣΕΙΣ ΣΤΟ ΔΙΑΜΕΡΙΣΜΑ.
Ποιος το κάνει αυτό;
Ο ΙΑΝ ΔΕΝ ΣΕ ΑΓΑΠΑΕΙ
ΜΟΥ ΕΚΛΕΨΕΣ ΤΗ ΖΩΗ
ΜΟΥ ΕΚΛΕΨΕΣ ΤΟ ΑΓΑΠΗΜΕΝΟ ΜΟΥ ΣΠΙΤΙ
Τέσσερις μήνες πριν γνωρίσει την Άντζελα, ο Ίαν είχε χωρίσει με τη Μισέλ.
Ο χωρισμός τους, όμως, δεν ήταν εύκολος,
γιατί αυτός συνέχιζε να μένει στο διαμέρισμα που είχαν μαζί.
Δεν μισώ τη Μισέλ. Ποτέ δεν τη μίσησα.
Απλώς ήθελα να φύγει.
Δυστυχώς μας συνέδεε το διαμέρισμα.
Και ήθελα να το λύσουμε.
Σκεφτόμασταν κι οι δυο το ίδιο πράγμα.
Απίστευτο.
Η Μισέλ στέλνει τα μέιλ.
ΝΕΟ ΜΗΝΥΜΑ
ΟΦΘΑΛΜΟΝ ΑΝΤΙ ΟΦΘΑΛΜΟΥ
ΑΠΟΛΑΥΣΕ ΤΗΝ ΤΕΛΕΥΤΑΙΑ ΣΟΥ ΑΣΦΑΛΗ ΝΥΧΤΑ.
ΕΙΣΑΙ ΤΕΛΕΙΩΜΕΝΗ.
ΜΙΣΕΛ (ΠΡΩΗΝ ΑΡΡΑΒΩΝΙΑΣΤΙΚΙΑ ΤΟΥ ΙΑΝ)
Έπρεπε να πάμε στην αστυνομία.
ΠΛΑΝΑ ΑΠΟ ΚΑΜΕΡΑ ΣΩΜΑΤΟΣ ΑΣΤΥΝΟΜΙΚΟΥ 3 ΙΟΥΝΙΟΥ 2016
Έμαθα για το χθεσινό περιστατικό. Τι συνέβη σήμερα;
ΑΝΤΖΕΛΑ ΝΤΙΑΖ
Μου έστειλε άλλο ένα μέιλ.
Εμφανίστηκε στη δουλειά. Ξέρει ποια είμαι.
Περιέγραψε με λεπτομέρειες τι φορούσα χθες.
Ή μένω στο σπίτι μου,
όπου νιώθω ασφαλής, ή πάω στη δουλειά και ρισκάρω.
Δεν ξέρω για τι είναι ικανή. Δεν ξέρω με τι έχω να κάνω.
Από το γραφείο του σερίφη είπαν
"Ξανακαλέστε τους και ζητήστε επείγουσα προστατευτική εντολή".
Ναι.
Κατανοείτε
πως οι επείγουσες προστατευτικές εντολές αφορούν κυρίως ενδοοικογενειακή βία.
Έχει εκδοθεί ένταλμα, αλλά δεν την έχουν εντοπίσει ακόμη.
Αυτό συνιστά ποινικό αδίκημα, αλλά προς το παρόν δεν γίνεται τίποτα.
- Τέλεια. Σας ευχαριστούμε πολύ. - Παρακαλώ. Ελπίζω να…
Ο Ίαν και η Άντζελα ανησυχούσαν
επειδή η αστυνομία δεν είχε επαρκείς ενδείξεις για να τη συλλάβει.
Ήταν ακόμη πολύ πρόσφατη η σχέση του Ίαν και της Άντζελα
και το να βιώνουν κάτι τέτοιο
δεν ήταν φυσιολογικό.
Τους συμπονούσα.
Φοβόμουν. Φοβόμουν πολύ γιατί δεν ήξερα τι σχεδίαζε.
Πήγαμε στην αστυνομία και η Άντζελα ζήτησε περιοριστική εντολή.
Προσφέρθηκα να επιδώσω την περιοριστική εντολή στη Μισέλ.
Ήμουν αγχωμένη.
Επίδοση εντολής.
Ήλπιζα πραγματικά ότι αυτό θα έβαζε τέλος
και τα πράγματα θα ηρεμούσαν.
Όμως, δεν έγινε τίποτα.
ΓΕΙΑ ΣΟΥ ΑΝΤΖΕΛΑ
ΑΠΟΣΥΡΕ ΤΗΝ ΠΕΡΙΟΡΙΣΤΙΚΗ ΕΝΤΟΛΗ
Τα μέιλ δεν σταματούσαν.
ΑΛΛΙΩΣ ΘΑ ΣΥΝΕΧΙΣΕΙΣ ΝΑ ΥΠΟΦΕΡΕΙΣ
ΑΠΟΣΤΟΛΗ
Ούτε οι απειλές.
ΘΑ ΑΡΠΑΞΟΥΜΕ ΤΟ ΠΑΙΔΙ ΣΟΥ
ΚΑΙ ΘΑ ΤΟ ΒΛΕΠΕΙΣ
ΝΑ ΠΕΘΑΙΝΕΙ.
Έτσι ο Ίαν και η Άντζελα ξανακάλεσαν την αστυνομία.
Αστυνομικό τμήμα Άναχαϊμ.
Γεια σας. Έχω κάνει αρκετές καταγγελίες για μια προσωρινή περιοριστική εντολή.
Έχει επιδοθεί στο άτομο από το οποίο χρειάζομαι προστασία.
Εξακολουθεί να στέλνει τα παρανοϊκά και απειλητικά μέιλ της.
Το έκανε, μάλιστα,
αμέσως μετά την επίσκεψη των αστυνομικών στο σπίτι της.
Μία ώρα αργότερα έλαβα άλλο ένα παρανοϊκό μέιλ
με ιδιαίτερα σκληρές φωτογραφίες.
Ο δικηγόρος μου είπε να σας ξανακαλέσω
να δούμε αν μπορεί να συλληφθεί, γιατί η κατάσταση έχει ξεφύγει
και παραβίασε την απαγόρευση επικοινωνίας.
Πώς λέγεστε;
Άντζελα. Και το επώνυμό μου είναι Ντίαζ.
Εντάξει, θα στείλω περιπολικό.
Περάστε.
Είμαι ο Ίαν. Κι αυτή είναι η Άντζελα.
Αυτά τα μέιλ περιέχουν φωτογραφίες αποκεφαλισμένων ανθρώπων…
ΙΑΝ ΝΤΙΑΖ
…εμβρύων από εκτρώσεις, αποκεφαλισμένων εμβρύων.
Είστε η τρίτη ομάδα αστυνομικών που έρχεται εδώ.
- Απόψε; - Μόνο αυτήν τη βδομάδα.
Η περιοριστική εντολή και το αποδεικτικό επίδοσης.
Ωραία.
Πόσο καιρό τη γνωρίζετε;
Ήμασταν δύο χρόνια μαζί
και χωρίσαμε τον Αύγουστο…
Δηλαδή, τη γνωρίζω τώρα; Όχι.
Όσο καιρό τη γνωρίζατε, την είδατε ποτέ να φέρεται βίαια;
Είχε πάρει ένα μαχαίρι, μπήκε στο μπάνιο…
Είναι τρελή.
…και μου είπε ότι για μια στιγμή σκέφτηκε να αυτοκτονήσει.
Και απείλησε να κάψει το σπίτι μ' αυτούς τους δυο μέσα.
Μία βδομάδα προτού φύγει, ήταν πολύ αναστατωμένη…
Τον περασμένο Αύγουστο;
Ναι, μία βδομάδα προτού φύγει.
Την τελευταία βδομάδα του Αυγούστου, μου είπε σε κατάσταση υστερίας,
με μάτια ορθάνοιχτα και δακρυσμένα…
Ανατριχιαστικό.
Είπε ότι ήθελε να κάψει
το ρημάδι το σπίτι μαζί μ' αυτήν, εμένα και τον σκύλο.
Έχω ένα γιορκσάιρ.
Δεν βλέπω φίλους ούτε κανέναν. Η μαμά μου αναγκάζεται να έρχεται εδώ.
Οι ζωές μας έχουν γίνει άνω κάτω εξαιτίας αυτής της τρελής.
ΝΕΟ ΜΗΝΥΜΑ
ΜΗΝ ΚΑΛΕΣΕΙΣ ΤΟΥΣ ΜΠΑΤΣΟΥΣ
ΤΟΥΣ ΒΛΕΠΩ ΝΑ ΦΕΥΓΟΥΝ
ΘΑ ΜΟΥ ΤΟ ΠΛΗΡΩΣΕΙΣ.
Κάθε μέρα,
όταν έβλεπα το όνομα του Ίαν να εμφανίζεται στο κινητό,
έλεγα "Τι έγινε πάλι;"
ΝΕΟ ΜΗΝΥΜΑ
ΑΠΟΨΕ ΘΑ ΠΕΘΑΝΕΙΣ
ΕΝΩ ΣΕ ΒΙΑΖΟΥΝ
Και μετά συνέβη κάτι απίστευτο.
Η Μισέλ απάντησε σε μια αγγελία στο Craigslist για ένα σκηνικό βιασμού
με φωτογραφίες της Άντζελα, καλώντας τον άντρα
να πάει στο διαμέρισμα και να τη βιάσει,
γράφοντας "Έλα σπίτι μου και μη σταματήσεις ακόμη κι αν ουρλιάζω".
13 ΙΟΥΝΙΟΥ 2016
Λαμβάνω ένα μήνυμα από τη ΛίλιθΑλήθεια
που λέει ότι ενδιαφέρεται να ζήσει ένα σκηνικό βιασμού.
Μου στέλνει τη διεύθυνσή της στο Άναχαϊμ, φωτογραφίες της
και μου λέει "Απλώς εμφανίσου.
Θα αφήσω την πόρτα ανοιχτή, ακινητοποίησέ με και κάνε ό,τι θέλεις".
Απάντησα "Σκεφτόμουν ένα σενάριο εισβολής στο σπίτι,
ενώ εσύ θα κοιμάσαι στο κρεβάτι σου.
Δεν θέλω οι γείτονες να δουν κάτι και να καλέσουν τους μπάτσους".
Αστυνομία Άναχαϊμ.
Γεια σας. Ονομάζομαι Άντζελα Ντίαζ, έχω εκκρεμή περιστατικά με το τμήμα σας
και μια περιοριστική εντολή κατά της Μισέλ Χάντλεϊ.
Παραβίασε ξανά την εντολή.
Όλη μέρα μού στέλνει μέιλ που λένε ότι έχει βάλει κάποιον
να έρθει να μου επιτεθεί και να με βιάσει.
Στέλνουμε κάποιον το συντομότερο.
Τι συμβαίνει;
Λέγομαι Ίαν. Είμαι ομοσπονδιακός αστυνομικός. Αυτή είναι η Άντζελα.
Γεια σας.
Η πρώην μου, η Μισέλ,
λέει ότι θα στείλει εδώ έναν τύπο.
Θα του δώσει διεύθυνση
και θα έρθει να τη βιάσει και να τη χτυπήσει.
Δείτε τι του έγραψε.
"Γεια. Πεθαίνω να ζήσω ένα σκηνικό βιασμού.
Παρακολούθα με να βγάζω τον σκύλο,
ακολούθα με, ανάγκασέ με να μπω σπίτι χωρίς φωνές
σύρε με πάνω και πάρε με από πίσω.
Πες μου αν μπορείς για απόψε.
Είμαι 30, ψηλή, πανέμορφη και έτοιμη. Η διεύθυνσή μου…" Αυτή εδώ.
"Έχω ένα γιορκσάιρ που βγάζω κάθε βράδυ. Να πούμε στις οχτώ;"
Πάρκαρα γεμάτος ενθουσιασμό.
Είχα τρομερή έξαψη
και σκέφτηκα "Πάω να το κάνω".
Αλλά όταν έφτασα στο κτίριο, είδα γραμμένο το όνομα "Ίαν Ντίαζ".
Και πάγωσα.
Δεν ήθελα να μπλέξω κάπου
όπου ο φίλος ή ο σύζυγος δεν γνωρίζει τίποτα
και να καταλήξω χτυπημένος ή νεκρός.
Και έφυγα.
224; Εδώ 97. Βρίσκομαι στο διαμέρισμα 2.
Ξέρουν μόνο ότι είναι άνδρας με σκούρα ρούχα.
Έχουμε ελικόπτερο στην περιοχή.
Κλειδώστε πόρτες, παράθυρα
και αν επιστρέψει, στείλει μέιλ ή χτυπήσει την πόρτα, καλέστε μας.
- Ευχαριστούμε. - Παρακαλώ.
- Συγγνώμη. - Όλα καλά.
ΝΕΟ ΜΗΝΥΜΑ
ΣΤΑΘΗΚΕΣ ΤΥΧΕΡΗ ΚΑΙ ΤΗ ΓΛΙΤΩΣΕΣ.
ΔΕΝ ΠΡΟΚΕΙΤΑΙ ΝΑ ΜΟΥ ΞΕΦΥΓΕΙΣ ΠΟΤΕ.
Ο Ίαν προσπαθούσε να κρατήσει την ψυχραιμία του,
αλλά από τη φωνή του καταλάβαινα ότι ήταν τρομοκρατημένος.
Πότε θα συλληφθεί επιτέλους αυτή η γυναίκα
που βάζει άντρες από το Craigslist να τη βιάσουν;
Απορώ.
Γιατί δεν έχει συλληφθεί η Μισέλ;
Ή έστω, γιατί δεν την ανακρίνουν;
Πώς θα σταματήσουμε αυτήν τη γυναίκα;
Τι θα κάνουμε;
Πρέπει να είμαι συνεχώς κλεισμένη στο σπίτι;
Ένα κομμάτι μου έλεγε "Πρέπει να φύγεις από το διαμέρισμα.
Πρέπει να μετακομίσεις.
Η κατάσταση έχει ξεφύγει".
ΠΡΟΣΕΧΕ.
ΘΑ ΣΥΜΒΕΙ ΣΥΝΤΟΜΟΤΕΡΑ ΑΠΟ ΟΣΟ ΝΟΜΙΖΕΙΣ.
ΟΙ ΑΝΤΡΕΣ ΘΑ ΣΥΝΕΧΙΣΟΥΝ ΝΑ ΕΡΧΟΝΤΑΙ.
ΙΑΝ ΝΤΙΑΖ
Ο Ίαν είχε φτάσει στα όριά του.
Δεν ήξερε πόσα ακόμη μέιλ μπορούσε να αντέξει.
Και ξαφνικά, λέει
"Δεν θα το πιστέψεις".
2587, ενημερώνω ότι εντοπίσαμε τη θέση…
24 ΙΟΥΝΙΟΥ 2016
Άμεση Δράση. Ποιο είναι το πρόβλημα;
Κάποιος ήρθε από πίσω, με κόλλησε στον τοίχο,
με έπιασε από τον λαιμό,
μου είπε ότι την έχω βάψει
και ότι ήρθε η ώρα να με βιάσει.
Εντάξει. Για πόσα άτομα μιλάμε;
Για ένα. Φορούσε κάτι μαύρο στο πρόσωπό του.
- Σαν μαύρη κουκούλα; - Ναι.
Εντάξει. Στέλνουμε κάποιον αμέσως, κυρία μου.
- Εντάξει. - Εντάξει.
Βλέπετε τους αστυνομικούς;
Ναι. Είναι εδώ μαζί μου.
Είναι μαζί σας;
Ναι.
Γεια σας.
- Να ανοίξω το φως; Μπορώ; - Ναι.
Εντάξει.
Αυτό εκεί στον τοίχο είναι από το μακιγιάζ σας;
- Ναι. - Ωραία.
Δεν ήξερα τι γινόταν και το μόνο που είπε ήταν…
Πήγα να φύγω και μ' άρπαξε. Μ' έπιασε από τον σβέρκο.
Με έσπρωξε έτσι και μου είπε "Την έβαψες. Επιτέλους θα σε βιάσω".
Η πρώην του συζύγου μου απειλεί ότι θα με βιάσουν,
θα σκοτώσουν το παιδί μου…
Πώς ονομάζεται;
Μισέλ Χάντλεϊ.
Σε ποιον τοίχο ακριβώς σας κόλλησε; Εδώ;
Πρώτα με κοπάνησε εδώ.
- Και εδώ ήταν το πρόσωπό μου. - Εντάξει.
Πιθανότατα ο τύπος εμφανίστηκε λόγω κάποιας άλλης αγγελίας στο σάιτ.
Μάλλον επικοινωνεί και μ' αυτόν,
και δεν το έστειλε σ' εσάς, οπότε ποιος ξέρει πού κατέληξε.
Δεν σας προειδοποίησε.
Ακούστε τι θα γίνει.
Έχω ένταλμα στο περιπολικό
και θα πάω να τη συλλάβω.
ΗΧΗΤΙΚΗ ΚΑΤΑΓΡΑΦΗ ΑΣΤΥΝΟΜΙΑΣ 24 ΙΟΥΝΙΟΥ 2016
Ηρεμήστε.
Θα σας κάνω μερικές ερωτήσεις.
Αφορούν εσάς και τον Ίαν.
Ναι, ξέρω.
Έκανε καταγγελία
και μας έφερε κάποια μέιλ που είχαν σταλεί από εσάς.
Ένα απ' αυτά ίσως ακουγόταν λίγο παράξενο, το ξέρω.
Εντάξει.
"Η Λίλιθ είναι η αλήθεια". Σας λέει κάτι αυτό;
Γνωρίζετε σε τι αναφέρεται;
Όχι.
Ακούσαμε μια πόρτα αυτοκινήτου. Ο σκύλος άρχισε να γαβγίζει.
Βγήκα έξω…
ΜΑΪΚ ΧΑΝΤΛΕΪ ΠΑΤΕΡΑΣ ΤΗΣ ΜΙΣΕΛ
…είδα τους ντετέκτιβ
και τους ρώτησα "Τι συμβαίνει εδώ;"
"Συλλαμβάνουμε την κόρη σας". "Για ποιον λόγο;
Τι στοιχεία έχετε;"
Μέχρι στιγμής, όλα δείχνουν ότι έχετε κάποια εμπλοκή.
Θα ήθελα να σας κάνω κι άλλες ερωτήσεις.
Προς το παρόν θα σας θέσουμε υπό κράτηση. Εντάξει;
Ωραία.
- Πες μας το πλήρες ονοματεπώνυμό σου. - Μισέλ Σουζάν Χάντλεϊ.
- Ημερομηνία γέννησης; - 20-12-1986.
Λοιπόν, Μισέλ, ένα πράγμα που πρέπει να έχεις κατά νου
είναι ότι πρέπει να είσαι απόλυτα ειλικρινής μαζί μας.
Αν διαπιστώσουμε ότι κάτι απ' όσα λες είναι ψέμα,
τότε μπορώ να χρησιμοποιήσω τις δηλώσεις σου στο δικαστήριο.
Πριν ξεκινήσω, όμως, βλέπεις όλα αυτά τα μέιλ;
- Είναι πάρα πολλά. - Ναι.
"Έκανα πολλή υπομονή μαζί σου. Η υπομονή μου τέλειωσε".
Και σ' αυτό το μέιλ της 10ης Σεπτεμβρίου, υπάρχει αναφορά στη Λίλιθ.
"Η ώρα της αλήθειας πλησιάζει.
Ο νόμος του Θεού είναι υπεράνω όλων".
Εσύ τα έγραψες αυτά;
Ναι, εγώ.
Ειλικρινά, δεν καταλαβαίνω
από πού μου ήρθαν όλα αυτά ή γιατί τα έγραψα.
Μεγάλωσα ακούγοντας κηρύγματα…
ΜΙΣΕΛ ΧΑΝΤΛΕΪ
…και ήταν λες και ξεπήδησαν ξαφνικά από τα παιδικά μου χρόνια.
Ποια είναι η Λίλιθ;
Εξήγησέ μου.
Είναι
μια εναλλακτική προσωπικότητα, κάτι σαν διάβολος,
αλλά με γυναικεία μορφή.
Η γυναικεία μορφή τίνος;
Ενός Σατανά, υποθέτω, ή κάποιας διαβολικής μορφής.
Δηλαδή η Λίλιθ είναι ο Αντίχριστος;
- Η γυναικεία εκδοχή του; - Ναι, υποθέτω πως ναι.
Είναι δύσκολο να το εξηγήσω, γιατί δεν έχω ξαναβιώσει κάτι παρόμοιο.
Και λες "Τι στο καλό έκανα;"
Δεν ήξερα τι είχε συμβεί.
Και σκέφτηκα "Θεέ μου, όντως χάνω τα λογικά μου".
Ας μιλήσουμε για τον Ίαν. Πώς γνωριστήκατε;
Το 2013 έβγαινα ραντεβού μέσω ίντερνετ.
Ήθελα μια ήρεμη, οικογενειακή ζωή.
Και τότε γνώρισα έναν ομοσπονδιακό αστυνομικό, τον Ίαν.
ΕΙΣΕΡΧΟΜΕΝΑ 1
ΙΑΝ: ΝΑ ΣΕ ΠΑΩ ΣΤΗΝ ΝΤΙΣΝΕΪΛΑΝΤ;
Και είπα ναι.
ΜΙΣΕΛ: ΕΥΧΑΡΙΣΤΩΣ
Μεγάλωσα βλέποντας τις πριγκίπισσες της Ντίσνεϊ στην τηλεόραση
και πίστευα πραγματικά
ότι αν ήσουν καλό κορίτσι,
θα γνώριζες τον πρίγκιπα.
Γρήγορα κατάλαβα ότι ο Ίαν ήταν φανατικός της Ντίσνεϊλαντ.
Μου είπε ότι πήγαινε συνεχώς,
πολλές φορές τη βδομάδα.
Ενώ περπατούσαμε,
μου έδειχνε πόσα ήξερε για τον τρόπο λειτουργίας του πάρκου.
Και τελικά έμαθα ότι δούλευε εκεί χρόνια.
Μιλούσαμε για πριγκίπισσες
και μου είπε ότι αγαπημένη του ήταν η Μπελ.
Ήταν ο τύπος του κι εγώ του τη θύμιζα.
Δεν είχα γνωρίσει ποτέ ενήλικα τόσο παθιασμένο με τον κόσμο της Ντίσνεϊ.
Μου είπε, όμως, ότι οι καλύτερες αναμνήσεις με τον πατέρα του,
παρότι δεν είχαν καλή σχέση, ήταν από την Ντίσνεϊλαντ.
Σκέφτηκα "Τι γλυκό".
Μ' αρέσουν οι άντρες που ανοίγονται
και το περιβάλλον ήταν τόσο μαγικό
που παρασύρθηκα κι εγώ από τη στιγμή.
Και έτσι ενθουσιάστηκα
με την ιδέα να πάμε στη Νέα Υόρκη λίγους μήνες μετά.
Είναι πολύ ρομαντική τα Χριστούγεννα.
Ο Ίαν ήταν κατενθουσιασμένος που βρισκόμασταν στη Νέα Υόρκη.
Βιντεοσκοπούσε τα πάντα.
Δεν είχα συνηθίσει να με βιντεοσκοπούν και ένιωθα κάπως αμήχανα.
Μήπως…
Είσαι τόσο γλυκιά όταν περπατάς.
Όταν χαζεύεις όλα αυτά, είσαι αξιολάτρευτη.
Ο Ίαν ήταν περιποιητικός.
Ήταν γλυκός. Ήταν καλόκαρδος.
Θέλεις μπισκότο;
Άρχισα να τον βλέπω ως μια πολύ καλή επιλογή
για σοβαρή σχέση.
Αποφασίσαμε να μείνουμε μαζί.
Ο Ίαν έθεσε το θέμα της αγοράς.
Βρήκε κάτι νεόδμητα διαμερίσματα στο κέντρο του Άναχαϊμ.
Η συμφωνία ήταν να καλύψω εγώ την προκαταβολή
κι εκείνος να συνεισφέρει στις δόσεις του στεγαστικού.
Έδωσα όλες μου τις οικονομίες,
αλλά ήμουν πανευτυχής.
Μου φαινόταν απόλυτα φυσική εξέλιξη.
Αρραβωνιαζόμασταν.
Θα θέλαμε σπίτι για να κάνουμε οικογένεια.
Η Ντίσνεϊλαντ ήταν μόλις δέκα λεπτά μακριά.
Και θα βλέπαμε τα πυροτεχνήματα από το μπαλκόνι.
Και αυτό ήταν που μας έκανε να το αποφασίσουμε.
Όταν, όμως, μετακομίσαμε στο διαμέρισμα,
ένιωσα πως όλα άρχισαν να πηγαίνουν στραβά.
Και πραγματικά δεν ξέρω πώς έφτασα στο σημείο
να θεωρούμαι κυριολεκτικά η πιο τρελή γυναίκα στην κομητεία Όραντζ.
Μια γυναίκα κρατείται από σήμερα
για μια παράξενη και βίαιη υπόθεση παρενόχλησης.
Η Μισέλ Χάντλεϊ κατηγορείται για κακουργηματική παρενόχληση
της εγκύου συζύγου του πρώην φίλου της.
Η 29χρονη Χάντλεϊ χρησιμοποίησε μια αγγελία για σκηνικό βιασμού
παραπέμποντας άντρες στο σπίτι του πρώην φίλου της.
Η νέα σύζυγός του, που ήταν και έγκυος,
δέχθηκε επίθεση από έναν άντρα που απάντησε στην αγγελία.
Χρησιμοποιούσε διαφορετικούς υπολογιστές και διακομιστές
για να μην εντοπιστεί.
Η εγγύησή της ορίστηκε στο ένα εκατομμύριο δολάρια.
Αν καταδικαστεί, αντιμετωπίζει ισόβια κάθειρξη.
ΓΡΑΦΕΙΟ ΣΕΡΙΦΗ ΤΗΣ ΚΟΜΗΤΕΙΑΣ ΟΡΑΝΤΖ
Νιώθω αβοήθητος.
Δεν ξέρουμε τι να κάνουμε.
ΚΕΝΤΡΙΚΕΣ ΓΥΝΑΙΚΕΙΕΣ ΦΥΛΑΚΕΣ
Όταν μεγαλώναμε τις κόρες μας,
λέγαμε πάντα ένα πράγμα.
Να φέρονται σε όλους με σεβασμό και καλοσύνη.
Και όταν κατηγορούν την κόρη μου
ότι έβαλε άντρες να επιτεθούν σε μια έγκυο γυναίκα,
τη σύζυγο ενός ομοσπονδιακού αστυνομικού,
είναι λογικό να σοκάρομαι.
Είναι μια από τις πιο φρικτές ιστορίες εκδίκησης που έχω καλύψει.
Θα μπορούσε να καταδικαστεί ακόμη και σε ισόβια.
Δεν είχα βρεθεί ποτέ σε φυλακή.
Η μητέρα της κι εγώ ήμασταν πίσω από ένα μεγάλο τζάμι.
Έφεραν τη Μισέλ και την έβαλαν στον κλωβό.
Στον κλωβό βάζουν τους πιο επικίνδυνους εγκληματίες.
Ήταν η πιο θλιβερή μέρα της ζωής μας.
Απόπειρες βιασμού, σεξουαλική επίθεση, παρακολούθηση
και παρενόχληση.
Μπορούσε να καταδικαστεί σε ισόβια για όλα αυτά.
Οι συγγενείς μας πίστευαν ότι το έκανε. Οι φίλοι μας το ίδιο.
Εγώ, όμως, λειτουργώ με τη λογική και τα δεδομένα.
Δύο και δύο κάνουν πάντα τέσσερα.
Και όταν τίποτα δεν βγάζει νόημα,
χάνω το έδαφος κάτω απ' τα πόδια μου.
Ποτέ δεν θα φανταζόμουν ότι ήταν ικανή για κάτι τέτοιο.
Άρα, αν δεν το έκανε η Μισέλ,
ποια είναι η Λίλιθ;
Αυτό είναι το ερώτημα.
Ποια είναι η Λίλιθ;
Ήταν το καλοκαίρι του 2013.
Ήμουν σ' ένα μικρό μπαρ, το Out of Bounds, στο Χάντινγκτον Μπιτς.
ΤΖΕΪΣΟΝ ΡΕΪΜΠΕΡΝ
Πρόσεξα μια πολύ όμορφη ξανθιά να μπαίνει.
Ήταν εντυπωσιακή, ήταν όμορφη και περπατούσε με αυτοπεποίθηση.
Ήταν σέξι.
Κάποια στιγμή θα ανέφερα ότι ήμουν στις αστυνομικές αρχές
και είπε "Είμαι κι εγώ του χώρου.
Είμαι δικηγόρος και δουλεύω στο Υπουργείο Δικαιοσύνης".
Είχαμε κάτι κοινό.
Και ανταλλάξαμε τηλέφωνα.
Συστήθηκε ως Άντζι. Το πλήρες όνομά της ήταν Άντζελα.
Η Άντζελα ήταν η ιδανική σύντροφος από κάθε άποψη.
Ήταν ευχάριστη, αστεία, καλοσυνάτη, δραστήρια και γεμάτη ζωή.
Μέρα με τη μέρα, τα αισθήματά μου για εκείνη δυνάμωναν.
Λίγους μήνες μετά,
μου είπε ότι δεν της άρεσε το διαμέρισμά της στο Ίρβαϊν
και της είπα "Γιατί δεν μετακομίζεις εδώ;
Έτσι κι αλλιώς όλο εδώ είσαι".
Είχα αρχίσει να την ερωτεύομαι.
ΣΟΥ ΑΡΕΣΕΙ Ο ΤΖΕΪΣΟΝ; ΝΑΙ - ΟΧΙ - ΙΣΩΣ
Ένα βράδυ καθόμασταν στον καναπέ.
Μου αποκάλυψε ότι είχε καρκίνο του τραχήλου της μήτρας σε τέταρτο στάδιο.
Είπα "Θεέ μου. Θα το παλέψουμε μαζί.
Θα σε στηρίξω. Θα έρχομαι μαζί σου στις χημειοθεραπείες".
"Εσύ να δουλεύεις. Ξέρω ότι πρέπει να δουλεύεις.
Έχεις σημαντική δουλειά. Θα πηγαίνω μόνη".
Η Άντζελα ήθελε να είναι δυνατή και να το κάνει μόνη της.
Δεν μου άρεσε, αλλά έπρεπε να το δεχτώ.
Γνώρισα την Άντζελα το 2014.
Ήταν πολύ ζεστή, φιλική και ένιωσα ότι ενδιαφέρεται για τα παιδιά μου.
Όποιος δείχνει ενδιαφέρον γι' αυτά, τον συμπαθώ αμέσως.
Όταν μου είπε ότι είχε καρκίνο, ένιωσα τον πόνο της. Ήταν ολοφάνερος.
Είχα μόλις γνωρίσει την Άντζελα όταν έμαθα ότι ήταν άρρωστη
και ένιωσα την ανάγκη να την προστατεύσω.
Έμοιαζε με πληγωμένο πουλί. Ποιος δεν θα ήθελε να το φροντίσει;
Η Άντζι ερχόταν στις προπονήσεις του γιου μου
και απλώς καθόμασταν και κουβεντιάζαμε.
Μιλούσαμε για την υγεία της,
για τα όνειρά της.
Φοβόταν ότι θα πέθαινε.
Όσο περνούσα χρόνο με την Άντζι, παρατηρούσα ότι αδυνάτιζε,
και χλόμιαζε.
Έκανε συνεχώς εμετό από τις χημειοθεραπείες
και έλεγε "Νιώθω άσχημα.
Δεν νιώθω όμορφη.
Ο Τζέισον δεν θα με θέλει πια".
Για να στηρίξω την Άντζι,
έκοψα κοντά τα μαλλιά μου, το ανέβασα στο Facebook
και έγραψα "Η Άντζι είναι μαχήτρια".
Υπήρχε ένα συγκεκριμένο ραντεβού με τον γιατρό που είχε η Άντζελα,
και είπα "Θα έρθω κι εγώ οπωσδήποτε".
Πήρα άδεια και την πήγα εκεί.
Όταν φτάσαμε στο ιατρείο,
ήταν ανένδοτη.
Δεν με άφησε να μπω μαζί της.
Μου φάνηκε πολύ περίεργο όλο αυτό
και άρχισα να κοιτάζω γύρω μου.
Κάτι δεν πήγαινε καλά, και δεν μπορούσα να καταλάβω τι.
Ρώτησα την υπάλληλο στην υποδοχή
"Τι είδους…
κέντρο θεραπείας καρκίνου είναι εδώ;"
Και τότε έμαθα ότι ήταν εκεί
για να αφαιρέσει μια ελιά που είχε στον αστράγαλό της.
Τη ρώτησα ευθέως.
Είπε "Είναι μέρος της θεραπείας. Πρέπει να αφαιρέσω έναν καρκινικό σπίλο".
Αυτό μου φάνηκε πολύ περίεργο.
Η Άντζελα ήταν πολύ ταραγμένη που έχανε τα μαλλιά της.
Φορούσε πάντα σκουφάκι, κι ενώ μιλούσαμε,
την έβλεπα να κάνει έτσι.
Αρχικά νόμιζα ότι το έκανε
επειδή δεν ήθελε να δούμε ότι έχανε τα μαλλιά της.
Μετά, όμως, κατάλαβα ότι ανασήκωνε τα μαλλιά της.
Δεν ήθελα να την ξεμπροστιάσω και να φανώ κακιά,
αλλά είχα μια έντονη υποψία ότι έλεγε ψέματα.
"Αυτή έχει πιο πολλά μαλλιά από μένα".
Η Άντζελα μού έστελνε μηνύματα
από την καρέκλα της χημειοθεραπείας.
Σκεφτόμουν "Η Άντζελα δεν είναι στη φωτογραφία.
Μήπως δεν είναι αληθινή;"
Έκανα μια αναζήτηση στο ίντερνετ.
Χρειάστηκε να ψάξω αμέτρητες σελίδες.
Αποφάσισα να καλέσω στο ογκολογικό κέντρο όπου είπε ότι έκανε χημειοθεραπείες.
"Είμαι η Μαίρη.
Καλώ για τη φίλη μου την Άντζι. Έρχομαι να την πάρω.
Κάνει χημειοθεραπεία.
Δεν ξέρω πού είναι και δεν απαντά στο τηλέφωνο.
Θα με βοηθήσετε;"
Μου είπαν "Λυπόμαστε,
άλλα απ' όσο γνωρίζουμε, δεν είναι ασθενής εδώ".
Ήξερα ότι πήγαινε σ' εκείνο το κέντρο.
Μου είχε στείλει φωτογραφίες από τις χημειοθεραπείες της.
Πάνω που ετοιμαζόμουν να τα παρατήσω, στην τελευταία σελίδα,
βρήκα την ίδια ακριβώς φωτογραφία.
Δεν είναι δυνατόν!
Την είχε τραβήξει ένας άντρας που έδινε μάχη με τον καρκίνο.
Εκείνη τη στιγμή ένιωσα να μου κόβονται τα πόδια.
Το πρώτο που σκέφτηκα ήταν "Πώς θα τη διώξω από το σπίτι μου;"
Όταν μίλησα με τον Τζέισον,
μου ζήτησε να πάω να τον βοηθήσω να μαζέψει τα πράγματά της.
Συνειδητοποίησα ότι στο ημερολόγιο που της είχα πάρει
υπήρχαν σημειώσεις για την αγωγή της,
αλλά και καρδούλες και σχόλια για τον Τζέισον.
Πόσο άσχημα θα ένιωθε όταν εκείνη πέθαινε
και πως θα ήθελε να συνεχίσει τη ζωή του.
Ήξερε ότι δεν πέθαινε, άρα γιατί το έκανε;
Ήθελε να το βρει κάποιος;
Ήταν τόσο διαταραγμένη που το πίστευε στ' αλήθεια;
Στο τελευταίο συρτάρι,
βρήκαμε ιατρικούς σωλήνες και γάζες.
Για να δίνει την εντύπωση ότι είχε καθετήρα χημειοθεραπείας.
Σκέφτηκα "Άντε γαμήσου.
Δεν ξέρω τι συμβαίνει. Μας λες ψέματα.
Δεν ξέρω τι σκαρώνεις, αλλά σε κατάλαβα".
Ώρα να την αντιμετωπίσω.
Κάλεσα σπίτι μου όλους αυτούς
που είχε εξαπατήσει και χειραγωγήσει.
Γεια σας. Όλα καλά;
Πέρνα. Κάθισε.
- Καλωσόρισες. - Γεια!
Τι κάνουν όλοι εδώ;
Κάθισε, σε παρακαλώ.
Τι κάνεις;
Άκου να δεις τι γίνεται.
Χρωστάς σε όλους εδώ μια πολύ μεγάλη συγγνώμη.
Για ποιο λόγο;
Για δύο πράγματα.
Πρώτον, όλοι εδώ μέσα θα μάθουν την αλήθεια.
Δεν είσαι δικηγόρος.
Είμαι. Πήρα πτυχίο Νομικής. Αλήθεια.
Καλά…
Γέλασα. Τι μπούρδες είναι αυτές;
Δεν έχεις καρκίνο.
- Έχω. - Όχι, δεν έχεις.
Πώς το… Θέλετε να μιλήσετε με τους γονείς μου;
Τι είναι αυτά που λέτε;
Δείξε μας τον καθετήρα.
- Άντζελα, κάτσε κάτω. - Ναι. Τι… Γιατί…
- Να συζητήσουμε κάποια πράγματα. - Τι πράγματα;
Θα καθίσεις;
- Ξέρεις… - Καλώς.
Υπάρχουν αδιάσειστα στοιχεία ότι δεν έχεις καρκίνο.
Άρα όλους εδώ μάς έχεις εξαπατήσει,
και, όπως είπα, πάνω απ' όλα νιώθω συντετριμμένος.
Σε πίστεψα, σε έβαλα στο σπίτι μου, κι εσύ μου είπες ψέματα.
- Είπες ψέματα στα παιδιά μου. - Δεν είπα.
- Πού είναι ο καθετήρας; - Εσείς με πλησιάσατε.
Είναι στο χέρι της.
Δείξε μου…
- Δείξε μου τον καθετήρα. - Πονάει.
- Πονάει πολύ. - Δείξ' τον μου.
- Πονάει αφόρητα. - Δείξ' τον.
Στη φωτογραφία έγραφε "το φάρμακο της μάχης".
Βγάλε το τσιρότο.
Παρίστανες ότι καθόσουν και έκανες χημειοθεραπεία.
Πάμε.
Βλέπεις; Δεν έχεις καθετήρα.
Είσαι ψεύτρα.
Είναι ψεύτρα.
- Την παίρνω μαζί μου. - Βγάλ' το.
- Την παίρνω μαζί μου. Τώρα.
Δείξε τον καθετήρα!
Δείξε τον καθετήρα, ψεύτρα!
Δείξε τον καθετήρα!
Μπορεί να σε απέλυσαν κιόλας!
Μπορεί να μην έχεις καν δουλειά!
Αφού έφυγε η Άντζελα,
ήθελα να κόψω κάθε δεσμό μαζί της.
Είχε πει πάρα πολλά ψέματα.
Μέχρι πού μπορούσε να φτάσει;
Πηγαίναμε και βλέπαμε τη Μισέλ στη φυλακή όποτε μπορούσαμε.
Είχαν περάσει ήδη 80 μέρες
και είχε χάσει κάθε ελπίδα.
Θέλαμε να βγει.
Σ' ΑΓΑΠΩ, ΜΠΑΜΠΑ ΕΙΣΑΙ Ο ΚΑΛΥΤΕΡΟΣ - ΕΙΣΑΙ ΑΣΤΕΡΙ
Εκείνη την περίοδο χάσαμε το 70% της δουλειάς.
Είχαμε καταστραφεί.
Ποιος θέλει να συνεργαστεί
με μια οικογένεια της οποίας η κόρη βρίσκει άντρες μέσω αγγελιών
για να επιτεθούν σε μια έγκυο γυναίκα;
Ο Ίαν και η Άντζελα είχαν κλείσει οκτώ μήνες σχέσης.
Η Μισέλ είχε βγει επιτέλους απ' τη ζωή τους,
και περίμεναν δίδυμα.
Ο Ίαν ήταν ενθουσιασμένος και ανυπομονούσε για όσα τον περίμεναν.
Και ένα βράδυ ενώ κοιμόμουν
χτύπησε το τηλέφωνο γύρω στις δύο το πρωί
κάτι που δεν είναι ποτέ καλό.
ΙΑΝ ΝΤΙΑΖ
Τα πρώτα λόγια του Ίαν ήταν…
"Δεν υπάρχουν δίδυμα".
Προσπαθούσα…
να συνειδητοποιήσω τι άκουσα και είπα "Μισό λεπτό, τι;"
Και είπε
"Το υπερηχογράφημα των διδύμων…
ήταν πλαστό".
Σκέφτηκα "Τι στον διάολο;"
Ο Ίαν μίλησε στην Άντζελα.
Και η Άντζελα
αρνιόταν τα πάντα.
"Πώς το λες αυτό;
Φυσικά και υπάρχουν. Τι λες τώρα;"
Και μετά έφυγε αμέσως.
Ο Ίαν κι εγώ αρχίσαμε να βρίσκουμε τεστ εγκυμοσύνης με μπλε γραμμές.
Έλεγα μέσα μου "Τι άτομο είναι αυτό;"
Αρχίσαμε να αμφιβάλλουμε για όσα έλεγε η Άντζελα
τους οκτώ μήνες που ήταν στη ζωή του Ίαν.
Τα είπαμε όλα στην αστυνομία.
Είναι εξαιρετικά περίπλοκη υπόθεση.
Δουλειά μας είναι να τη διαλευκάνουμε,
να εξακριβώσουμε ποιος έκανε τι και σας ευχαριστούμε που ήρθατε.
- Κανένα πρόβλημα. - Ας μιλήσουμε για την Άντζελα.
Δηλώσατε ότι η σχέση σας ξεκίνησε στις 2 Ιανουαρίου;
Γνωριστήκαμε σε ένα Starbucks.
Τα βρήκαμε αμέσως. Ήταν αξιολάτρευτη.
Ήταν ό,τι ακριβώς έψαχνα σε μια γυναίκα.
Ακριβώς.
Ο Ίαν έφερε όλα όσα είχαμε βρει στο σπίτι.
- Έχετε τεστ εγκυμοσύνης. - Ναι.
Αυτό το βρήκα αφού έφυγε.
Το τεστ που μου έδειξε για τα δίδυμα. Έχει χρησιμοποιηθεί.
Και μετά βρήκα αυτά τα δύο
που είχαν διαφορετική γραμμή.
- Και μετά, τρία διαφορετικά στιλό. - Όλα στο ίδιο κουτί.
Κι αν το δείτε από το πλάι,
φαίνεται ότι έχει ανοιχτεί και πειραχτεί όπως όλα.
- Εκείνη σχεδίασε τη γραμμή. - Ακριβώς.
Ο Ίαν εξήγησε στην αστυνομία ότι το υπερηχογράφημα ήταν πλαστό.
Αυτή εδώ με διέλυσε.
Αν γράψετε στο Google "πλαστό υπερηχογράφημα",
αυτή εδώ η φωτογραφία βγαίνει περίπου στη δέκατη θέση.
Με ονόματα άλλων ανθρώπων.
Όλο αυτό είχε αναστατώσει τον Ίαν και βρισκόταν σε αδιέξοδο.
Δεν ήταν καθόλου καλά.
Και τηλεφωνούσε στην Άντζελα.
Ήξερα ότι δεν θα το σήκωνες. Καλώς.
Θα σου αφήσω μήνυμα.
Είπες ψέματα για κάτι πάρα πολύ σοβαρό.
Και νομίζω πως το καταλαβαίνεις. Το ίδιο και οι άλλοι.
Ελπίζω μόνο να προσέχεις τον εαυτό σου. Γεια.
Ο Ίαν είμαι.
Παίρνω για να δω αν μπορείς να μιλήσεις.
Το ότι θέλω ακόμη να σου μιλήσω, μάλλον σημαίνει πως σ' αγαπώ.
Τηλεφώνησέ μου.
Σ' αγαπώ.
Αφού έφυγε η Άντζελα, άρχισα να ανακαλύπτω κάθε λογής παράξενα πράγματα.
- Είπε ψέματα για τη δουλειά; - Ναι.
Παραδέχτηκε ότι δεν εργαζόταν εκεί.
Ένιωθα τεράστια ευθύνη
να ενημερώσω την αστυνομία ότι πλέον υπήρχαν σοβαρές αμφιβολίες
για όσα είχε καταγγείλει η Άντζελα
περί απειλών και βιασμού από τη Μισέλ.
Τι συνέβαινε τελικά;
ΣΕ ΒΛΕΠΩ ΠΟΥ ΠΕΡΠΑΤΑΣ.
Γαμώτο.
ΓΕΙΑ ΣΟΥ ΑΝΤΖΕΛΑ
ΑΣ ΠΑΙΞΟΥΜΕ ΕΝΑ ΠΑΙΧΝΙΔΙ!
Έστειλε όντως η Μισέλ κάποιο από αυτά τα μέιλ;
ΜΟΥ ΕΚΛΕΨΕΣ ΤΗ ΖΩΗ
ΑΠΟΨΕ ΘΑ ΠΕΘΑΝΕΙΣ
ΕΝΩ ΣΕ ΒΙΑΖΟΥΝ
Είναι δυνατόν η Άντζελα να έστειλε όλα αυτά τα μέιλ
στον εαυτό της;
ΟΦΙΣ - ΣΑΤΑΝΑΣ - ΑΜΑΡΤΩΛΗ
Να πάρει ο διάολος.
ΕΙΣΑΙ ΤΕΛΕΙΩΜΕΝΗ.
Τι συνέβη στο γκαράζ;
ΤΟ ΜΕΓΑΛΟ ΦΙΝΑΛΕ.
Της επιτέθηκαν όντως εκεί;
Η Μισέλ είναι στη φυλακή.
Αλλά ποιος ξέρει αν έβαλαν μέσα το σωστό άτομο;
Η Άντζελα είναι το θύμα
ή ο θύτης;
ΑΣΤΥΝΟΜΙΑ ΑΝΑΧΑΪΜ
Έχετε μιλήσει με την Άντζελα;
Όχι.
Προσπαθήσατε;
Όχι.
Είπαμε στην αστυνομία
"Ερευνήστε το.
Κάτι μας διαφεύγει. Μιλήστε στην Άντζελα".
Είμαι ο ντετέκτιβ Κούνα.
Ναι.
Μόνο δυο ερωτήσεις.
Γνωρίζετε τον Τζέισον Ρέιμπερν;
Είναι κάποιος που είχα σχέση.
Μάλιστα.
Πολύ πριν από τον Ίαν.
Εντάξει. Και κάτι ακόμη.
Αρρωστήσατε ποτέ;
Υπήρξε ποτέ λόγος να πιστεύει κανείς ότι είχατε καρκίνο;
Είχε συζητηθεί.
Είχα κάνει βιοψίες για καρκίνο του δέρματος
και ήμουν αγχωμένη.
Επομένως δεν κάνατε χημειοθεραπείες;
Όχι, σε καμία περίπτωση.
Τρελό μπέρδεμα;
Λυπάμαι, αλλά δεν ξέρω πια αν ισχύει οτιδήποτε ξέρω γι' αυτήν.
ΑΣΤΥΝΟΜΙΚΟ ΤΜΗΜΑ ΑΝΑΧΑΪΜ
Δεν μπορώ να το πιστέψω.
Νιώθω εντελώς ηλίθιος.
Ποιος πιστεύετε ότι ευθύνεται;
Η Άντζελα τα έκανε όλα.
Όταν βλέπω αυτά τα τρελά μέιλ,
τα θρησκευτικά, τη Λίλιθ,
το Craigslist και τον βιαστή,
σκέφτομαι την Άντζελα.
Φεύγω απ' το σπίτι και ξαφνικά δέχεται επίθεση.
Πήγα να φύγω και μ' άρπαξε. Μ' έπιασε από τον σβέρκο.
Αυτή είναι πίσω απ' όλα.
Είχα τον εχθρό μες στο σπίτι μου.
Μαζί μας ο Κέβιν Κένεντι
με μια απρόσμενη εξέλιξη.
Κεβ;
Η Μισέλ Χάντλεϊ πέρασε τέσσερις μήνες στη φυλακή για ένα έγκλημα που δεν έκανε.
Η αστυνομία λέει πως έπεσε θύμα μιας εκδικητικής γυναίκας
που ήταν πρόθυμη να κάνει τα πάντα για να της καταστρέψει τη ζωή.
Άρχισα να αναρωτιέμαι
ποιο ήταν το κίνητρό της.
Κάποια στιγμή,
θυμάμαι την Άντζελα να με ρωτάει για τη σχέση του Ίαν με τη Μισέλ.
Φαινόταν πολύ περίεργη για το πώς είχε λήξει.
Η Άντζελα με κοίταξε κλαίγοντας.
Και είπε "Νιώθω
ότι η Μισέλ δεν θα φύγει απ' τη ζωή μας.
Δεν θα μπορέσουμε ποτέ να προχωρήσουμε, γιατί θα είναι πάντα κομμάτι της".
Ο δικαστής μίλησε για κακία, μεθοδικότητα
και είπε ότι όσα έκανε η Ντίαζ
δεν έμοιαζαν με τίποτα απ' όσα είχε δει ως δικαστής.
Ήταν ένα διαστρεβλωμένο ερωτικό τρίγωνο
πέρα κι από τις πιο νοσηρές φαντασιώσεις.
Η Άντζελα συνελήφθη στις 6 Ιανουαρίου 2017.
Ομολόγησε απάτη, παράνομη στέρηση ελευθερίας και ψευδή καταγγελία.
Ο γάμος του Ίαν με την Άντζελα ακυρώθηκε τον Απρίλιο του 2017.
Η Άντζελα καταδικάστηκε σε πέντε χρόνια φυλάκιση
και έφυγε από την Καλιφόρνια.
Αρνήθηκε να συμμετάσχει σ' αυτό το ντοκιμαντέρ.
Μου είπαν ότι είμαι ελεύθερη
και ότι οι κατηγορίες αποσύρθηκαν.
Η ελευθερία ήταν πολύ γλυκιά εκείνη τη στιγμή,
γιατί δεν την εκτιμάς μέχρι να τη χάσεις.
Κατέβηκα τα σκαλιά του δικαστηρίου
και τα ΜΜΕ με περίμεναν απ' έξω.
Ήταν μια σημαντική στιγμή για μένα,
γιατί όλοι ήθελαν να ακούσουν τι είχα να πω.
Προφανώς, ήταν ένας τεράστιος εφιάλτης,
και ίσως η πιο τραυματική εμπειρία της ζωής μου.
Χαίρομαι που επιτέλους τέλειωσε και μπορώ να συνεχίσω τη ζωή μου.
Ένα πρωτοφανές ερωτικό τρίγωνο στην κομητεία Όραντζ.
Ήταν μεγάλη υπόθεση.
Έμοιαζε βγαλμένη από το Νόμος και Τάξη.
Μια ζηλόφθονη σύζυγος, ερωτικοί αντίζηλοι, εκβιασμοί.
Θεωρώ ότι τα ΜΜΕ υιοθέτησαν με χαρά το αφήγημα
της τρελής γυναίκας,
της ζηλιάρας γυναίκας.
Κι αν δεν μπορούσαν να παρουσιάσουν εμένα έτσι,
τότε θα παρουσίαζαν έτσι την Άντζελα.
Δεν μιλούσαν για τον ρόλο του άντρα. Κανείς δεν ήθελε να το συζητήσει.
Ήθελα να με ακούσει κάποιος.
Ήθελα να πω σε κάποιον τι πραγματικά είχε συμβεί.
Γιατί υπήρχαν πολλά περισσότερα.
ΟΥΑΣΙΝΓΚΤΟΝ D.C.
Εργαζόμουν στο Υπουργείο Δικαιοσύνης
ως ερευνητής ποινικών υποθέσεων και αναλυτής ψηφιακών πειστηρίων,
ερευνώντας υποθέσεις που αφορούσαν υπαλλήλους του Υπουργείου.
Λέγομαι Ίαν. Είμαι ομοσπονδιακός αστυνομικός.
Αυτή είναι η Άντζελα.
Η Άντζελα Κόνελ είχε ομολογήσει
ότι παγίδεψε την πρώην σύντροφο του Ίαν Ντίαζ, τη Μισέλ Χάντλεϊ.
Ο Ντίαζ ήταν αναπληρωτής ομοσπονδιακός αστυνόμος
και υπάλληλος του Υπουργείου Δικαιοσύνης.
Είχαμε υποχρέωση να επανεξετάσουμε την υπόθεση.
Απευθυνθήκαμε στην αστυνομία του Άναχαϊμ…
και μας έδωσαν τον φάκελο της υπόθεσης.
Από τα πρώτα πράγματα που έκανα, ήταν να ακούσω την κατάθεση του Ίαν Ντίαζ.
Είναι εξαιρετικά περίπλοκη υπόθεση.
Δουλειά μας είναι να τη διαλευκάνουμε,
γι' αυτό σας καλέσαμε εδώ σήμερα.
Ευχαριστούμε που ήρθατε να καταθέσετε.
Πείτε μου κάτι καλό, γιατί η καρδιά μου πάει να σπάσει.
- Εντάξει. - Τι συμβαίνει;
Από τον τρόπο που απαντά ο Ίαν, μου δίνει την εντύπωση
ότι είναι κάπως αγχωμένος.
Πέρα από εκείνες τις ηχογραφήσεις,
υπήρχαν και κάποια πράγματα στα πλάνα από την κάμερα σώματος
που μου έκαναν εντύπωση.
Υπάρχει μια σκηνή
όπου ο Ίαν φεύγει από το σαλόνι
ενώ η Άντζελα μιλάει στην αστυνομία.
- Συγκεκριμένα πότε; Ώρα; Ημερομηνία; - Δηλαδή, πότε ακριβώς…
Όχι, δεν αναφέρει συγκεκριμένη ημερομηνία.
Ο Ίαν ακούει τι λέει η Άντζελα
και της δίνει πληροφορίες από δίπλα.
Όχι, δεν το κάνει αυτό.
Λέει "Θα έρθω απόψε".
Πάντα το λέει αυτό.
Λέει συνεχώς την ίδια απειλή.
"Θα περάσω απόψε. Έρχομαι".
Μου φαίνεται ότι ο Ίαν καθοδηγεί την Άντζελα.
Το τελευταίο μέιλ ήρθε στις 5:30;
- Στις 5:33. - Στις 5:33.
Όχι, ήρθε ένα ακόμη.
- Γι' αυτό τους καλέσαμε. - Ναι.
- Συγγνώμη. - Μόλις είχε έρθει…
Και του λέω "Τι; Τι κάνεις εδώ;"
Αρχίζω να σκέφτομαι ότι ο Ίαν εμπλέκεται στην υπόθεση.
Επίσης, παρατήρησα
ότι ο Ίαν τρέφει μεγάλη εχθρότητα προς τη Μισέλ.
Έχετε έρθει εδώ τόσες…
- Για την ίδια γυναίκα; - Την ίδια σκρόφα.
Αυτή η πρώην μου την έχει βάλει στο μάτι,
γιατί τη μισεί
και δεν αντέχει που την έχω χωρίσει.
Επέμενε τόσο πολύ να την κλείσουν μέσα κι αυτό μου φάνηκε περίεργο.
Πρέπει να τη δέσουν και να την κλείσουν σε τρελάδικο.
Συναντηθήκαμε με τη Μισέλ
για να την ανακρίνουμε και να δούμε πώς θα ήταν ως μάρτυρας.
Σκέφτηκα ότι ήταν ευκαιρία να πω την ιστορία μου.
Υπάρχουν πολλές παρερμηνείες για την υπόθεσή μου.
Κι αν δεν δείτε τα πράγματα
απ' τη δική μου πλευρά,
δεν θα καταλάβετε την ιστορία μου
ούτε γιατί συνέβησαν όλα αυτά.
Θέλω να εμβαθύνουμε στη σχέση σου με τον Ίαν.
Ναι.
Υπήρξε κάτι που σου φάνηκε περίεργο και είπες "Τι γίνεται εδώ;"
Ναι, μάλλον πρέπει να τα πάρω απ' την αρχή.
Συνειδητοποιήσαμε ότι υπήρχαν πολλά που δεν ξέραμε για τη Μισέλ.
Στις αρχές της σχέσης μας,
κι ενώ ήμουν σε διάλειμμα από τη δουλειά,
τηλεφώνησε ο Ίαν για να μιλήσουμε.
Ήμουν έξω από το κτίριο.
Και μου λέει "Άκου,
φαντασιώνομαι να σε βλέπω να κάνεις σεξ με άλλον άντρα".
Ταράχτηκα,
γιατί σκέφτηκα
"Κοίτα να δεις.
Δεν ταιριάζουμε σ' αυτόν τον τομέα".
Όλοι έχουμε διαφορετικές φαντασιώσεις.
Είναι φυσιολογικό. Πολλοί έχουν διαφορετικά γούστα.
Αν έπρεπε να περιγράψω τον εαυτό μου,
θα έβαζα το "καλό παιδί" πρώτο πρώτο στη λίστα.
Ήμουν ένα κορίτσι που δεν είχε κάνει ποτέ ναρκωτικά.
Περίμενα μέχρι τα 21 για να πιω αλκοόλ.
Ήμουν πολύ καλό παιδί.
Εκνευριστικά καλό παιδί.
Νόμιζα ότι ήταν κι εκείνος.
Δεν περίμενα τίποτα απ' όλα αυτά.
Το ανέφερε ξανά
και ξανά και ξανά,
πολλές φορές τη βδομάδα.
Και έλεγα "Δεν μ' αρέσει καθόλου αυτό.
Με κάνει να νιώθω πολύ άβολα.
Δεν θέλω. Σ' το έχω πει".
Γιατί δεν του έλεγες "Δεν πάει άλλο;"
Το έκανα κάνα δυο φορές.
Έκλαιγα και του έλεγα ότι δεν πάει άλλο.
Αλλά μετά τα μάζευε.
Έλεγε "Όχι, μωρέ, κουβέντα κάνω".
Αλλά μετά άρχισε να μου στέλνει
λινκ με αγγελίες αντρών στο Craigslist
με τους οποίους ήθελε να το κάνω.
ΠΕΡΝΑ ΑΠΟΨΕ - ΡΑΝΤΕΒΟΥ ΣΤΟ ΜΠΑΡ ΤΟΥ ΞΕΝΟΔΟΧΕΙΟΥ
Δεν είχα κάνει πολλές σχέσεις.
Και σκέφτηκα
πως ίσως έτσι είναι οι σχέσεις για τις γυναίκες.
Ίσως ήταν φυσιολογικό.
Και του είπα "Εντάξει.
Θα το κάνω μία φορά και μετά τέλος".
Και θυμάμαι να νιώθω…
πως έχασα ένα όμορφο κομμάτι του εαυτού μου.
Γιατί ήταν…
ένα κομμάτι του εαυτού μου…
που είχε μείνει ανέγγιχτο από όλη αυτήν την ασχήμια του κόσμου.
Και εκείνος το σκότωσε.
Πότε συνέβη αυτό;
Στις 14 Φεβρουαρίου.
Και μετά απ' αυτό που συνέβη τότε, έμεινες μαζί του;
Ναι, έμεινα.
Νόμιζα πως αν ικανοποιούσα την επιθυμία του,
θα το ξεπερνούσαμε.
- Ήσασταν και αρραβωνιασμένοι; - Ναι.
Πίστευα πως, αν αρραβωνιαζόμασταν,
τα πράγματα θα έπαιρναν τον σωστό δρόμο από κει και πέρα.
Το γεγονός ότι πίεζε τη Μισέλ, από τα πρώτα στάδια της σχέσης τους,
να κάνει σεξ με άλλον άντρα,
ήταν κακό σημάδι.
Αλλά αυτό που συνέβη αφού αρραβωνιάστηκαν
ήταν ιδιαίτερα χρήσιμο για την έρευνά μας.
Πότε μετακόμισες στο διαμέρισμα
στο νότιο Άναχαϊμ;
Περίπου δύο μήνες αφότου αρραβωνιαστήκαμε,
ο Ίαν πρότεινε να αγοράσουμε κάτι μαζί.
Από κει και πέρα, όλα πήραν την κατηφόρα.
Ο Ίαν άρχισε να μου ζητάει να αλλάξω πράγματα πάνω μου.
Ξεκίνησε με μικρά πράγματα,
όπως το ότι ήθελε να βάλω ψεύτικα νύχια.
Μετά ήθελε να κάνω τρύπα στον αφαλό,
γιατί το θεωρούσε σέξι.
Άρχισε να μου λέει πώς να ντύνομαι. Μου διάλεγε ρούχα
και μου έλεγε πότε να τα φοράω.
Ήμουν πολύ νέα τότε
και δεν είχα ακόμη ξεκάθαρη αίσθηση του ποια ήμουν.
Όταν, λοιπόν, ο Ίαν άρχισε να επιβάλλεται,
ήταν εύκολο για μένα να ακολουθήσω.
Τις περισσότερες μέρες ήταν δουλειά,
μαθήματα,
σπίτι,
δουλειά,
μαθήματα.
Και όποτε έβγαινα εκτός προγράμματος,
το καταλάβαινε.
Με έπαιρνε τηλέφωνο
και με ρωτούσε "Πού είσαι τώρα;"
Ένιωθα σαν…
να ήταν παντού.
Τα μηνύματα ήταν ασταμάτητα, με έπαιρνε συνεχώς τηλέφωνο.
Και μετά η κατάσταση άρχισε να κλιμακώνεται.
Εγκατέστησε κάμερες ασφαλείας,
αλλά όχι έξω από το διαμέρισμα.
Τις έβαλε μέσα, απέναντι από την κουζίνα,
όπου μαγείρευα.
Ένιωθα
ότι ήξερε πάντα ακριβώς πού ήμουν
και τι έκανα.
Στην αρχή, το διαμέρισμα έμοιαζε με όνειρο.
Έναν μήνα αργότερα, όμως, είχε γίνει φυλακή.
Ήταν σαν να μην μπορούσα να μείνω, αλλά ούτε και να φύγω.
Ήταν… Βγάζει νόημα;
Ήμουν παγιδευμένη σε μια παράξενη ενδιάμεση κατάσταση.
Ζούσα ένα αδιάκοπο συναισθηματικό σκαμπανέβασμα.
Τη μία με πήγαινε σε ακριβά εστιατόρια
και μου έλεγε πόσο όμορφη ήμουν.
Και την επόμενη,
φλέρταρε με άλλη και μου έβαζε τις φωνές.
Μια φορά,
μπήκαμε στο αμάξι
και ήταν εξοργισμένος.
Πάτησε γκάζι.
Οδηγούσε πάρα πολύ γρήγορα και βγήκαμε στον αυτοκινητόδρομο.
Ξαφνικά,
από το πουθενά, πάτησε απότομα φρένο.
Και μου είπε "Βγες απ' το αμάξι".
Και μόλις πήγα να ανοίξω την πόρτα, έσκυψε πάνω μου και την έκλεισε.
Και είπε
"Τι έχεις πάθει; Τρελάθηκες;"
Άρχισα να τρέμω.
Μου έβγαλε το δαχτυλίδι
και ουσιαστικά μού είπε ότι δεν θα το πάρω πίσω
μέχρι να μάθω να συμπεριφέρομαι.
Κατήγγειλες ποτέ κάτι απ' αυτά στην αστυνομία;
- Όχι. - Εντάξει. Να ρωτήσω γιατί;
Είχα διαβάσει πολλά στο διαδίκτυο για κακοποιητικές σχέσεις με αστυνομικούς
και φοβόμουν ότι μπορεί να έπαιρναν το μέρος του.
Ήταν σπαρακτικό να ακούω την ιστορία της
και το πώς τη χειραγωγούσε και την έλεγχε.
Δεν ήθελε να καταθέσει γιατί φοβόταν.
Εκείνη τη στιγμή άρχισα να υποψιάζομαι
ότι ο Ίαν Ντίαζ καταχράστηκε τη θέση του ως αστυνόμος.
Έτσι, η μαρτυρία της Μισέλ
αποδείχθηκε σημαντική για την έρευνά μας.
Ήξερα ότι έπρεπε να φύγω.
Μια μέρα, άκουσα τον Ίαν να μιλάει στη φίλη του, τη Λέσλι.
Ήταν η ευκαιρία μου να φύγω,
γιατί ήξερα ότι δεν θα έκανε τίποτα όσο ήταν αυτή εκεί.
Καθώς οδηγούσα,
τα χέρια μου έτρεμαν στο τιμόνι,
έκλαιγα και προσευχόμουν να μη με ακολουθήσει.
Είχα ξεμείνει από χρήματα, γιατί τα είχα ρίξει όλα στο διαμέρισμα.
Το πατρικό μου ήταν το μόνο μέρος που μπορούσα να πάω.
Και ένιωθα…
"Είμαι εδώ".
ΙΑΝ ΝΤΙΑΖ 11 ΜΗΝΥΜΑΤΑ
Αλλά συνειδητοποιώ ότι δεν έχει τελειώσει…
15 ΜΗΝΥΜΑΤΑ
…και ότι δεν έχει καμία πρόθεση να το αφήσει να τελειώσει.
17 ΜΗΝΥΜΑΤΑ
Άρχισε να στέλνει μηνύματα που έδειχνε ότι ήξερε πού ήμουν.
Με αποκαλούσε σκρόφα.
Με έβριζε χυδαία.
Μου έλεγε ότι θα το μετανιώσω.
Πού το πήγαινε; Γιατί το έκανε αυτό;
Πιστεύω ότι απώτερος σκοπός του ήταν να κρατήσει το διαμέρισμα
και, ταυτόχρονα, να καταστρέψει τη ζωή μου.
Οι γονείς μου λάμβαναν ειδοποιήσεις ότι είχε γίνει έλεγχος του ιστορικού τους.
Ένιωθα πως η κατάσταση ξέφευγε επικίνδυνα,
κυρίως επειδή ο Ίαν είχε πάντα πάνω του όπλο.
Ένιωθα ότι ήταν συνεχώς εκεί και με παρακολουθούσε.
Τότε πια, δεν ένιωθα ασφαλής πουθενά.
Δεν είχα ξανανιώσει τέτοιο φόβο.
Ένιωθα σαν κυνηγημένο ζώο.
Πίστευα ότι ο Ίαν είχε τρελαθεί.
Ήταν ψυχοπαθής.
Το επόμενο βήμα θα ήταν να με σκοτώσει.
Έφτασα σε σημείο να χάνω πραγματικά τα λογικά μου.
Δεν άντεχα άλλο.
Έστειλα μερικά οργισμένα μέιλ στον Ίαν.
Η ΥΠΟΜΟΝΗ ΜΟΥ ΤΕΛΕΙΩΣΕ.
Και φοβόμουν πάρα πολύ τι θα ακολουθούσε.
Ο ΝΟΜΟΣ ΤΟΥ ΘΕΟΥ ΕΙΝΑΙ ΥΠΕΡΑΝΩ ΟΛΩΝ.
Άφησα πίσω το κινητό, το λάπτοπ
και κάθε συσκευή από την οποία θα μπορούσε να με εντοπίσει.
Και μπήκα στο αμάξι.
Σκεφτόμουν "Να φύγω από δω".
Όμως, καθώς οδηγούσα, ένιωθα να χάνομαι.
Σαν να αποσυνδεόταν ο εγκέφαλός μου.
Για σχεδόν 24 ώρες ένιωθα σαν να βρισκόμουν έξω από το σώμα μου.
Και όταν καθάρισε κάπως το μυαλό μου,
βρισκόμουν στη μέση του πουθενά.
Δεν ήξερα πού ήμουν.
Και με είχε περιμαζέψει
μια οικογένεια Ινδιάνων που με βρήκε να περιφέρομαι.
Τελικά ήμουν στην Αριζόνα.
Και… κάλεσαν
ασθενοφόρο, αστυνομία,
και με πήγαν στο νοσοκομείο.
Ήρθε ο γιατρός
να με εξετάσει και είπε
"Αυτό μοιάζει με διασχιστικό επεισόδιο".
Είπε ότι έπασχα από σύνθετη μετατραυματική διαταραχή
λόγω όσων είχα βιώσει με τον Ίαν.
Αργότερα, μετά από όλη αυτήν την υποτιθέμενη διαδικτυακή παρενόχληση,
όταν με συνέλαβαν,
διάβασαν αυτά τα δύο μέιλ που είχα στείλει.
"Η ώρα της αλήθειας πλησιάζει.
Ο νόμος του Θεού είναι υπεράνω όλων".
Εσείς τα γράψατε αυτά;
Ναι, εγώ.
Δεν ήξερα πώς να του το εξηγήσω.
Δεν καταλάβαινα καν
από πού προήλθαν όλα αυτά ή γιατί τα έγραψα.
Είχα στείλει μόνο αυτά τα δύο μέιλ.
ΝΕΟ ΜΗΝΥΜΑ
Κι όμως, μου φόρτωσαν όλη αυτήν τη διαδικτυακή παρενόχληση.
Η ιστορία της Μισέλ ακουγόταν απίστευτη,
σαν να είχε πάθει νευρικό κλονισμό.
Έλεγα ότι θα με περνούσε για τρελή.
Αλλά δεν το έκανε.
Με πίστεψε.
Ένιωσα πολύ μεγάλη ανακούφιση.
Και για πρώτη φορά,
ένιωσα
ότι είχα αντιστρέψει τους όρους.
Και ξαφνικά,
ήμουν εγώ αυτή που τον κυνηγούσε.
Τα δύο θρησκευτικού περιεχομένου μέιλ που είχε στείλει στον Ίαν ήταν σημαντικά.
Υποψιαστήκαμε ότι ο Ίαν τα χρησιμοποίησε για να στήσει τον λογαριασμό της Λίλιθ
και όλη αυτήν τη θρησκευτική φρασεολογία.
ΟΦΘΑΛΜΟΝ ΑΝΤΙ ΟΦΘΑΛΜΟΥ
Στα μέιλ αυτά μιμείται τη γραφή της.
Κι αυτό είναι στοιχείο που δείχνει τον Ίαν,
όχι την Άντζελα.
ΜΗΝ ΚΑΛΕΣΕΙΣ ΤΟΥΣ ΜΠΑΤΣΟΥΣ
Σε εκείνο το σημείο, αρχίσαμε να υποψιαζόμαστε
ότι η Άντζελα ίσως έκανε ό,τι της έλεγε ο Ίαν.
Και ότι αυτό ήταν σχέδιο του Ίαν.
ΕΛΑ ΝΑ ΜΕ ΒΡΕΙΣ.
Ήταν σημαντικό να βρούμε επιπλέον στοιχεία
για να στηρίξουμε αυτήν τη νέα θεωρία
ότι είχαμε έναν ομοσπονδιακό αστυνόμο, τον Ίαν Ντίαζ,
που παγίδευσε την πρώην του, τη Μισέλ Χάντλεϊ,
για ένα έγκλημα που δεν διέπραξε.
Αρχικά εξετάσαμε το βράδυ που ο Ίαν και η Άντζελα κατήγγειλαν
ότι η Λίλιθ έστειλε στο διαμέρισμα έναν βιαστή μέσω του Craigslist.
Ήταν ένα από τα κομβικά σημεία της υπόθεσης.
Λέει ότι θα στείλει εδώ έναν τύπο.
Θα του δώσει διεύθυνση και θα έρθει να τη βιάσει και να τη χτυπήσει.
Ήταν σημαντικό να εντοπίσουμε τον Ρικ από το Craigslist,
όχι μόνο επειδή τον παρέσυραν με ψεύτικες προφάσεις,
αλλά κι επειδή ίσως γνώριζε πράγματα που εμείς αγνοούσαμε.
Χρειάστηκε λίγη έρευνα για να βρούμε τον Ρικ,
αλλά τελικά τον εντοπίσαμε.
Πυροσβέστες στη Νότια Καλιφόρνια μάχονται με πυρκαγιά που απειλεί…
ΡΙΚ
Θέλω να παραμείνω ανώνυμος, γιατί δεν θέλω να γίνω γνωστός
για τις σεξουαλικές μου φαντασιώσεις.
Το Σάββατο, οι πυροσβεστικές αρχές…
Επειδή είμαι μόνος πατέρας και δεν έψαχνα σχέση εκείνη την περίοδο,
έμπαινα στο Craigslist για περιστασιακές γνωριμίες.
Η φαντασίωση βιασμού είναι αρκετά διαδεδομένη.
Έβαλα μια αγγελία στο Craigslist που έλεγε
"Αναζητώ γυναίκες που φαντασιώνονται βιασμό ή εξαναγκασμό σε σεξ".
Έλαβα ένα μήνυμα από τη ΛίλιθΑλήθεια.
Η απάντησή της ξεχώρισε
γιατί φαινόταν πολύ πρόθυμη,
σχεδόν απελπισμένη να το κάνει.
Μου φάνηκε περίεργο,
οπότε σκέφτηκα να της τηλεφωνήσω για να ακούσω τη φωνή της
και να βεβαιωθώ ότι δεν πρόκειται για φάρσα.
ΑΠΟΣΤΟΛΗ
Όταν είδα το βίντεο,
υπήρχαν κάποια πράγματα που μου τράβηξαν την προσοχή.
Πρώτον, ο Ίαν μπόρεσε να εντοπίσει
και να επικοινωνήσει με τον Ρικ στο Craigslist.
Τον ρώτησα με γυναικεία φωνή "Ποιος είναι ο αριθμός σου…"
Όταν η ομάδα ψηφιακής εγκληματολογίας εξέτασε τον υπολογιστή του,
δεν βρήκε στοιχεία ότι ο Ίαν είχε ψάξει σε 40 ή 50 διαφορετικές αγγελίες
για να εντοπίσει τον Ρικ.
Με την πρώτη κιόλας,
πέφτει πάνω στον Ρικ.
Οι πιθανότητες είναι απειροελάχιστες. Είναι μία στο εκατομμύριο.
Και στα αντίγραφα ασφαλείας του λάπτοπ,
βρήκαμε τον Ίαν να χρησιμοποιεί το προσωπικό του μέιλ
για να μπει κατευθείαν στη συνομιλία
που είχε ο Ρικ με τη Λίλιθ,
και να τη συνεχίσει.
Ο Ρικ νόμιζε ότι μιλούσε με το ίδιο άτομο.
Ο Ίαν ρώτησε
"Θα έρθεις στο σπίτι μου στο Άναχαϊμ απόψε;"
ΑΠΟΣΤΟΛΗ
ΕΣΤΑΛΗ
Αυτό, βέβαια, εγείρει το ερώτημα
πώς ήξερε ότι ο Ρικ θα πήγαινε στο διαμέρισμα εκείνο το βράδυ;
Το μόνο λογικό συμπέρασμα είναι ότι ο ίδιος ο Ίαν απάντησε
στην αγγελία του Craigslist χρησιμοποιώντας το μέιλ της ΛίλιθΑλήθεια.
Αυτό αποτελεί ισχυρή ένδειξη ότι ο Ίαν Ντίαζ ήταν ο εγκέφαλος.
Όταν έλαβα αυτό το μήνυμα, απάντησα
"Μπορώ, αλλά θέλω να σε ακούσω για να βεβαιωθώ".
Και τότε η Άντζελα Ντίαζ, προσποιούμενη τη Λίλιθ,
επιβεβαιώνει τηλεφωνικά την ταυτότητα.
Γεια, Ρικ, είμαι η Λίλι.
Θέλω να επιβεβαιώσω το ραντεβού μας για τις οχτώ.
Θα τα πούμε.
Άκουσα γυναικεία φωνή και είπα "Πάω να το κάνω".
Παρατήρησα και κάτι ακόμα.
Ενώ η Άντζι τηλεφωνεί στην αστυνομία του Άναχαϊμ
και καταγγέλλει ότι η Μισέλ στέλνει κάποιον να τη βιάσει,
ο Ίαν τον ενθαρρύνει ενεργά να έρθει στο σπίτι.
ΟΙ ΠΟΡΤΕΣ ΕΙΝΑΙ ΑΝΟΙΧΤΕΣ ΠΕΡΝΑ
ΑΠΟΣΤΟΛΗ
Είπα να την αφήσω να βγει και να αφήσει την πόρτα της εισόδου μισάνοιχτη.
Ήλπιζα ότι θα ανέβαινε. Δεν σκόπευα να τον πλακώσω.
Θα του έλεγα "Κάθισε".
Θα τον κρατούσα εκεί μέχρι να έρθετε εσείς.
Όποιος φοβάται ότι ένας πιθανός βιαστής έρχεται σπίτι του,
δεν τον ενθαρρύνει να έρθει,
ούτε ξεκλειδώνει την πόρτα και την καγκελόπορτα.
Όμως, εδώ
είναι ξεκάθαρο ότι ο Ίαν και η Άντζελα το έκαναν για να φέρουν τον Ρικ στο σπίτι
και να παγιδεύσουν τη Μισέλ Χάντλεϊ.
Στην κατάθεσή του στην αστυνομία,
ο Ίαν έριξε όλο το φταίξιμο στην Άντζελα.
Δεν μπορώ να το πιστέψω.
Νιώθω εντελώς ηλίθιος.
Ποιος πιστεύετε ότι ευθύνεται;
Η Άντζελα τα έκανε όλα.
Ήθελε να μας πείσει ότι όλα αυτά γίνονταν κι εκείνος δεν είχε ιδέα.
Είχα τον εχθρό μες στο σπίτι μου.
Αλλά είναι ξεκάθαρο από τα πλάνα της κάμερας,
τα ψηφιακά στοιχεία…
και τη συνέντευξη από τον Ρικ,
ότι δεν έγιναν έτσι τα πράγματα.
Ο Ίαν παριστάνει τη Μισέλ,
που παριστάνει την Άντζελα, για να παρασύρει κάποιον στο διαμέρισμα.
Είναι πολύ περίπλοκη υπόθεση.
Μπορεί να μπερδέψει τους ενόρκους.
Ποιος παρίστανε ποιον τελικά;
Έπρεπε να καθαρίσω το μυαλό μου
και να σκεφτώ πώς θα παρουσιάσω την υπόθεση.
Σκέφτομαι "Ήταν όντως η Μισέλ απειλή για τον Ίαν και την Άντζελα;"
Φυσικά και όχι.
Και πώς κατάφεραν τότε να πείσουν την αστυνομία να τη συλλάβει;
Έπρεπε να αποδείξουμε στους ενόρκους ότι ο Ίαν καταχράστηκε τη θέση του
και χειραγώγησε την αστυνομία.
- Γεια σας. - Γεια. Περάστε. Πώς είστε;
Βλέποντας ξανά και ξανά το υλικό από την κάμερα
αρχίσαμε να καταλαβαίνουμε πώς συνέβη αυτό.
Η σκευωρία ξεκινά με μια φαινομενικά αθώα πλαστοπροσωπία της Μισέλ Χάντλεϊ.
Μου έστειλε άλλο ένα μέιλ,
αλλά δεν το άνοιξα, γιατί…
Εντάξει.
Επικοινωνίες με την Άντζελα που είναι κάπως απειλητικές…
Το τελευταίο μήνυμα που λάβαμε από εκείνη ήταν αργά χθες το βράδυ και έγραφε
"Δεν θα έχεις σύζυγο. Τα παιδιά σου δεν θα 'χουν πατέρα.
Θα τιμωρηθείς σύντομα.
Μ' αρέσει να σε κρατώ σε αγωνία. Καλή δουλειά αύριο.
Θα πονέσεις και θα το απολαύσεις. Μισέλ".
Όμως, η αστυνομία του Άναχαϊμ
δεν μπορούσε να επέμβει.
Αυτό συνιστά ποινικό αδίκημα, αλλά προς το παρόν δεν γίνεται τίποτα.
Η περιοριστική εντολή και το αποδεικτικό επίδοσης.
Εντάξει.
Και στη συνέχεια η κατάσταση κλιμακώνεται
με φρικιαστικές φωτογραφίες.
Αυτά τα μέιλ περιέχουν φωτογραφίες αποκεφαλισμένων ανθρώπων,
εμβρύων από εκτρώσεις, αποκεφαλισμένων εμβρύων.
Αλλά η αστυνομία του Άναχαϊμ
δεν αναλαμβάνει δράση όσο η απειλή θεωρείται χαμηλή.
Δυστυχώς, θεωρείται πλημμέλημα.
Οπότε ο Ίαν και η Άντζελα αυξάνουν το επίπεδο απειλής.
Τώρα απαντάμε σε αγγελίες για φαντασιώσεις βιασμού.
Αστυνομία Άναχαϊμ, Σκοτ.
Γεια σας. Ονομάζομαι Άντζελα Ντίαζ,
έχω εκκρεμή περιστατικά με το τμήμα σας
και περιοριστική εντολή κατά της Μισέλ Χάντλεϊ.
Όλη μέρα μού στέλνει μέιλ.
Λένε ότι έχει βάλει κάποιον να έρθει να μου επιτεθεί και να με βιάσει.
Η αστυνομία έφτασε στο σημείο, γιατί, σύμφωνα με την κλήση,
κάποιος είναι εκεί για να διαπράξει βιασμό.
Ο Ίαν βλέπει ότι είναι αστυνομικοί
και στέκεται εκεί με το όπλο στο χέρι
για να πείσει την αστυνομία ότι η απειλή είναι τόσο σοβαρή
που πρέπει να είναι έτοιμος να χρησιμοποιήσει θανατηφόρα βία
για να προστατεύσει τη γυναίκα του.
Πήγαινε γυρεύοντας.
- Ναι. - Θα του έριχνα.
Είναι θέατρο.
Φοράει το σήμα του,
μετά το ακουμπά στο τραπέζι…
Λοιπόν.
Είμαι ο Ίαν. Είμαι ομοσπονδιακός αστυνομικός. Αυτή είναι η Άντζελα.
…και προσπαθεί να τους δείξει
ότι είναι ένας από αυτούς κι ότι πρέπει να τον πιστέψουν.
Αν δεν του είχα στείλει σήμερα μέιλ, θα τη βίαζε έξω στην αυλή.
Προσπαθεί να τους πείσει ότι δεν έχει ξαναδεί κάτι τέτοιο.
Ότι τη Μισέλ Χάντλεϊ πρέπει να τη δέσουν και να την κλείσουν μέσα.
Κάθεται ατάραχη στο διαμέρισμά της και χειραγωγεί τους πάντες.
Και τότε η προσπάθειά του να χειραγωγήσει την αστυνομία του Άναχαϊμ,
αρχίζει να αποδίδει.
Πότε θα συλληφθεί επιτέλους αυτή η γυναίκα
που βάζει άντρες από το Craigslist να τη βιάσουν; Απορώ.
Η επικείμενη απειλή βιασμού
αφήνει στην αστυνομία όλο και λιγότερο χρόνο
να εξετάσει τα δεδομένα.
Και τότε ξεκινάει ανθρωποκυνηγητό.
Η αστυνομία του Άναχαϊμ οργώνει τη γειτονιά.
Έχουν σηκώσει και ελικόπτερο.
Αναζητούν τον φερόμενο βιαστή.
587…
Και τότε έρχεται η κορύφωση.
Άμεση Δράση. Ποιο είναι το πρόβλημα;
Κάποιος ήρθε από πίσω, με κόλλησε στον τοίχο,
και μ' έπιασε από τον λαιμό.
Ο Ίαν κλιμακώνει συνεχώς την απειλή,
τον κίνδυνο που υποτίθεται ότι αποτελεί η Μισέλ Χάντλεϊ.
Πήγα να φύγω και μ' άρπαξε. Μ' έπιασε από τον σβέρκο.
Μου είπε "Τώρα επιτέλους θα σε βιάσω".
Και τελικά τους αναγκάζει να δράσουν γρήγορα.
Ακούστε τι θα γίνει.
Έχω ένταλμα στο περιπολικό.
Και θα πάω να τη συλλάβω.
Βλέποντας την αλληλουχία των γεγονότων,
καταλαβαίνουμε πώς ο Ίαν κατάφερε να πείσει την αστυνομία του Άναχαϊμ
να συλλάβει τη Μισέλ Χάντλεϊ.
Παρότι ο Ίαν κάνει τα πάντα για να καλύψει τα ίχνη του,
στην ψηφιακή εγκληματολογία,
υπάρχει πάντα ένα ακόμη σημείο όπου μπορείς να βρεις αδιάσειστα στοιχεία.
Όσο ερευνούσα τις υπηρεσιακές συσκευές του Ίαν από την υπηρεσία,
αποδείχτηκε ότι όσα υπήρχαν στον υπολογιστή του
ήταν ιδιαίτερα σημαντικά.
Όταν δημιουργείς ένα έγγραφο Word,
δημιουργούνται και προσωρινά αρχεία.
Αν κοπεί το ρεύμα ή ξεχάσεις να το αποθηκεύσεις,
το ανακτάς.
Και στο λάπτοπ του Ίαν,
εντοπίσαμε αποσπάσματα ενός μέιλ από τον λογαριασμό "ΛιλιθΑλήθεια".
Αυτό αποδείκνυε ότι ο Ίαν Ντίαζ
ήταν η Λίλιθ.
ΘΑ ΤΗ ΒΓΑΛΩ ΑΠ' ΤΗ ΜΕΣΗ
Ήταν ξεκάθαρο.
ΛΙΛΙΘ
Είχε έρθει η ώρα να τον συλλάβουμε.
Ίσως θυμάστε την υπόθεση με τις ανατροπές στην κομητεία Όραντζ.
Ο ΙΑΝ ΝΤΙΑΖ ΣΥΝΕΛΗΦΘΗ ΣΤΙΣ 13 ΜΑΪΟΥ 2021
Σχεδόν δεν το πίστευα.
Μπήκα στην ιστοσελίδα του Υπουργείου Δικαιοσύνης
και βρήκα δελτίο Τύπου που ανέφερε ότι είχε συλληφθεί.
Και λέω "Είναι αλήθεια".
Η υπόθεση ξεκίνησε το 2016.
Ο Ίαν Ντίαζ και η τότε σύζυγός του, η Άντζελα Ντίαζ,
έστησαν σκευωρία σε βάρος της Μισέλ Χάντλεϊ.
Ήξερα ότι δεν υπήρχε περίπτωση
να δηλώσει κάτι άλλο πέρα από αθώος.
Θα έκανε τα πάντα
για να αποδείξει την αθωότητά του.
Καταδικάστηκε ο πρώην σύντροφός της, για σκευωρία εις βάρος της.
Ένοχος για όλες τις κατηγορίες.
Με θυμάμαι
να στέκομαι μπροστά στον νιπτήρα, να κοιτάζομαι στον καθρέφτη,
να κοιτάζω τον εαυτό μου και να λέω "Τα κατάφερες.
Τα κατάφερες".
Ο Ίαν Ντίαζ απολύθηκε από την υπηρεσία το 2023.
Δήλωσε αθώος για όλες τις κατηγορίες που του απαγγέλθηκαν.
Καταδικάστηκε για παρενόχληση, ψευδορκία και παρεμπόδιση δικαιοσύνης.
Εκτίει ποινή κάθειρξης δέκα ετών σε ομοσπονδιακή φυλακή του Τέξας.
Ήταν απίστευτο.
Δεν μπορούσα να πιστέψω ότι συνέβαινε αυτό.
Δεν είχα νιώσει ποτέ τόσο λυπημένη.
Ένιωθα ότι ήταν εφιάλτης.
Έπρεπε να ξυπνήσω.
Ήθελα να ξυπνήσω.
Και…
Και δεν μπορούσα. Ήταν αλήθεια.
Ένα από τα πράγματα που πρόσεξα όταν ανέλαβα την υπόθεση,
ήταν ένα άτομο ονόματι Λέσλι.
Και κατάλαβα πολύ νωρίς
ότι στήριζε απόλυτα τον Ίαν Ντίαζ.
Καταλαβαίνω ότι κάποιοι μπορεί να θεωρούν ότι η φιλία μου με τον Ίαν με τυφλώνει
και ότι μου διαφεύγει η σκοτεινή πλευρά του.
Δεν είμαι βέβαιος ότι μετά τη συνέντευξή της
πείστηκα ότι ήταν ερωτευμένη μαζί του.
Αργότερα όμως, καθώς προέκυπταν κι άλλα στοιχεία,
κατέληξα σ' αυτό το συμπέρασμα.
Τον αγαπώ με όλη μου την καρδιά. Είναι σαν οικογένειά μου.
Και θα τον αγαπώ για πάντα,
αλλά δεν είμαι ερωτευμένη μαζί του.
Υπάρχει η δική σου εκδοχή, η δική μου και η αλήθεια.
Κανένα, όμως, στοιχείο δεν μπορεί
να με κάνει να αμφισβητήσω την αθωότητα του Ίαν.
Γιατί βλέπω ότι η Άντζελα είναι κατά συρροή απατεώνισσα
και δήλωσε ένοχη.
Και κανένας αθώος δεν δηλώνει ένοχος.
Θεωρώ ότι δεν θα μάθουμε ποτέ τι ακριβώς συνέβη στο διαμέρισμα.
Μόνο ο Ίαν Ντίαζ και η Άντζελα Κόνελ ξέρουν.
Και δεν είναι αξιόπιστοι μάρτυρες.
Μπορούμε, όμως, να απαντήσουμε στο ερώτημα "Γιατί το έκανε ο Ίαν;"
Όσο κι αν το διαμέρισμα αποτελεί μέρος της υπόθεσης
και εκείνος δεν ήθελε να χάσει το σπίτι,
για μένα,
η ουσία είναι ότι ο Ίαν ήθελε να ελέγχει κάποιον.
Ήθελε να ελέγχει τη Μισέλ,
αλλά του ξέφυγε,
κι αυτό τον εξόργισε.
Έτσι επινόησε ένα σχέδιο για να ενοχοποιήσει την πρώην του.
Κατά τη γνώμη μου,
η Άντζελα Κόνελ ήταν η τέλεια συνεργός,
γιατί ήθελε να τη λυπούνται.
Στην Άντζελα άρεσε πολύ ο ρόλος του θύματος.
Και ο Ίαν το εκμεταλλεύτηκε.
Ο Ίαν Ντίαζ πούλησε το διαμέρισμα το 2016, όσο η Μισέλ ήταν στη φυλακή.
Δεν πήρε ποτέ πίσω την προκαταβολή της.
Ο Ίαν πήρε ό,τι ήθελε,
αλλά του κόστισε την ελευθερία του.
Συχνά αναρωτιέμαι
πώς ο Ίαν κατέληξε να θέλει να με ελέγχει και να με εξουσιάζει.
Ο Ίαν μού είχε πει κάποτε
ότι μεγάλωσε σε ένα πολύ τοξικό περιβάλλον.
Και σκέφτηκα "Μπορεί αυτό να εξηγεί τη συμπεριφορά του απέναντί μου;"
Ήταν σαν να είχε δύο τελείως διαφορετικές προσωπικότητες
και ποτέ δεν ήξερες ποια θα έβλεπες.
Θα έβλεπες τον διεστραμμένο σεξομανή
ή το καλό παιδί;
Και πίστευα ότι αυτή η πλευρά του, η καλή,
ήταν ο πραγματικός του εαυτός.
Αλλά δυστυχώς, η ζημιά είχε γίνει.
Η Μισέλ Χάντλεϊ πέρασε 88 ημέρες στη φυλακή.
Απαλλάχθηκε πλήρως από όλες τις κατηγορίες.
Κέρδισε την αγωγή κατά της αστυνομίας του Άναχαϊμ
και έλαβε σημαντική αποζημίωση το 2021.
Ο Ίαν και η Άντζελα με έβαλαν στον ρόλο της Λίλιθ.
Η οποία έφυγε από τον Κήπο της Εδέμ,
αψηφώντας τον Αδάμ, τον Θεό, τους πάντες.
Είναι η απόλυτη…
επαναστάτρια.
Εκ των υστέρων, δεν με ενοχλεί
που με ταύτισαν
με μια ανυπάκουη γυναίκα
που αντιστέκεται στην ανδρική εξουσία.
Μου ταιριάζει.
Απλώς δεν το ήξερα τότε.
Τώρα, όμως, βρίσκομαι σε μια διαφορετική φάση.
Άρχισα να ξαναφτιάχνω τη ζωή μου.
Κάνω ξανά μαθήματα. Ξαναβρήκα δουλειά.
Και άρχισα να βγαίνω ραντεβού.
Τελικά,
μαθαίνω ότι είμαι έγκυος.
Γέννησα την κόρη μου την ίδια μέρα που καταδικάστηκε ο Ίαν.
Κοίτα. Τι ωραίο που είναι!
Έτσι κάνουν στις ταινίες.
- Ελπίζω να πέρασες καλά σήμερα. - Ναι.
Ναι.
Μου λείπεις, μωρό μου. Σ' αγαπώ.
Μου λείπεις.
Κι εγώ σ' αγαπώ. Τι γλυκό.
Φιλάκια.
Μου λείπεις.
Αυτό το υπέροχο κοριτσάκι είναι το δικό μου παραμυθένιο τέλος.
Το δικό μου "κι έζησαν αυτοί καλά".
Δεν είμαι πριγκίπισσα,
αλλά είμαι η ηρωίδα της δικής μου ιστορίας.
Υποτιτλισμός: Γεωργία Ιορδανίδου